**Alueellisen toiminnan pelisääntöjä 2020-**

**Sany ry:ssä toimii alueellisia vertaisryhmiä.**

Toimintaa järjestetään yhdistyksen nimissä ja tuella. Tapahtumiin osallistuvilta ei vaadita jäsenyyttä, vaan kaikki sairastuneet ja läheiset ovat tervetulleita. Aluevastaavat sopivat kokoontumisen ajankohdan ja ilmoittavat siitä hyvissä ajoin yhdistyksen vertaistukivastaava Kaija Lankiselle.

**Aluevastaavat**

Alueilla toiminnasta vastaavat tehtävään nimetyt aluevastaavat, joita on 1-3 alueen koosta riippuen. Aluevastaavat ovat itse yhdistyksen jäseniä ja he saavat tehtävään koulutusta ja tukea. Aluevastaavan työ on luottamuksellista kahteen suuntaan. Ensinnäkin osallistujat voivat luottaa siihen, että heidän kertomansa asiat (nimet, sairaustarinat ym) pysyvät turvassa. Toisaalta aluevastaava toimii yhdistyksen edustajana alueella. Hän on vertainen, ei niinkään asiantuntija tai neuvonantaja.

**Ennen tapahtumia**

Aluevastaavat toimittavat yhdistyksen vertaistukivastaavalle ilmoituksen tapahtumasta ja arvion kustannuksista. Ilmoitukseen on valmis lomake.

**Tapahtuman kutsut**

Ensimmäisen tapahtuman kutsut lähettää yhdistyksen vertaistukivastaava kaikille ko. alueen jäsenille. Alueen rajat sovitaan yhdessä alueen vetäjien ja vertaistukivastaavan kesken. Jotta kutsut saadaan ajoissa lähtemään ja tiedot nettisivuille, tapahtuman tiedot pitää olla Kaijalla viim. kolme viikkoa ennen suunniteltua tapahtumapäivää.

Ainakin ensimmäiseen uuteen tapahtumaan on hyvä saada kutsut hyvissä ajoin, jotta osallistujat pystyvät suunnittelemaan osallistumisensa.

Kokoontumisessa kootaan nimi-ja osoitelista, joiden avulla aluevastaavat voivat jatkossa toimittaa tapahtumakutsut suoraan. Vertaistukivastaavalta saa apua, jos kutsuja halutaan lähettää laajemmalle joukolle tai halutaan varmistaa osoitteita tms.

Ennen tapahtumaa voidaan tarjota buffi-juttua paikallisiin lehtiin. Jutussa kerrotaan toiminnasta, ja samalla voidaan kertoa yleensäkin akustikusneurinoomasta sairautena. Alueille toimitetaan valmis buffijuttu, jota voi tarjota paikallisesti lehdille.

**Yhdistyksen tuki kustannuksiin**

Yhdistys maksaa toteutuneista kuluista n. 40 €/osallistuja/vuosi. Jos aluevastaavat suunnittelevat tätä kalliimpaa tapahtumaa, kannattaa keskustella ETUKÄTEEN vertaistukivastaan kanssa tuen satunnaisesta lisäämisestä.

Esimerkiksi luennoitsijan / ohjelmasuorittajan palkkioon voi saada erillistä tukea.

Mitä kustannuksiin voidaan sisällyttää Sitä voidaan käyttää mm. tilavuokraan ja/tai kahvi- tai muuhun kohtuulliseen tarjoiluun sekä postimaksuihin, jos kutsuja lähetetään jatkossakin postin kautta tai tapahtuman edellyttämiin tarvikkeisiin.

-

SANY – Suomen Akustikusneurinoomayhdistys ry

p. 045 188 9565

sanyposti@gmail.com

[www.akustikusneurinoomayhdistys.com](http://www.akustikusneurinoomayhdistys.com)

Läheisten tarjoilut kustannetaan, kun jäsenen osallistuminen edellyttää läheisen mukana olemista. Pääsymaksut tai retkimaksut tms. läheinen maksaa itse.

Aluevastaavien matkat tapahtumiin ja mahdolliset suunnittelun vaatimat matkat maksetaan julkisten kulkuneuvojen hintojen mukaan (kuittia vastaan) tai oman auton korvaus on 30 snt/km. Matkalasku tehdään ja toimitetaan taloudenhoitajalle. Mielellään ei laskuteta alle 20 euron kuluja erikseen, vaan matkakuluja voi koota vuoden aikana.

Aluevastaavat hoitavat oman alueensa maksuliikenteen. Kulut maksetaan kuitteja vastaan laskutuslomakkeen mukaan. Lasku kuitteineen sekä osallistujalistoineen toimitetaan yhdistyksen taloudenhoitaja Irmeli Pihalalle mahdollisimman pian tapahtuman jälkeen. Tilavuokrista ym. voi pyytää palvelun tarjoajaa lähettämään laskun suoraan yhdistyksen taloudenhoitajalle, jos siitä ei synny lisäkuluja.

**Tapahtumapaikka,- ajankohta ja tapahtuman kesto**

Tapahtuman paikaksi kannattaa valita paikka, johon on hyvät kulkuyhteydet ja jonne on vieraampienkin helppo löytää. Kuulohaitta sekä mahdolliset liikuntarajoitteet kannattaa ottaa huomioon. Kokoontumispaikkoja on hyvä vaihdella varsinkin alueilla, joissa on pitkät välimatkat. Näin saadaan osallistujien matkoja tasattua. Ainakin ensimmäinen tapaaminen on ehkä hyvä sijoittaa viikonloppuun, mielellään lauantaille. Näin mahdollistetaan myös

työssä käyvien osallistuminen. Sopiva tapahtuman kestoaika on varmaan n. 2 tuntia. Jatkossa alueet kokoontuvat osallistujien kesken hyväksi todettuun aikaan. Tapahtumasta tehdään aina ennakkoon ilmoitus yhdistykselle.

**Ohjelmaehdotus ensimmäiseen tapahtumaan:**

- tervetuloa ja esittelykierros

- ”sairastamistarinoita”, näin saadaan vertaistukea

- yhdistyksen ja sen toiminnan esittelyä (pj. tai muu yhdistyksen aktiivi voi osallistua)

- kuullaan osallistujien toiveita jatkon suhteen, kuinka usein kokoonnutaan, missä, mitä ohjelmaa mahdollisesti halutaan yms.

**Toimintavihjeitä:**

- harrastuksen esittely; matkakertomuksia; liikunnallinen tapaaminen (metsäkävely, ohjattu jumppa…);luennot, yhdistyksen omat tai ulkopuoliset asiantuntijat; vierailut edullisissa lähikohteissa; keskustelu teeman mukaan, vetäjänä oma tai ulkopuolinen hlö; metsäretki ja lätyt ; pelit (mölkky, tikanheitto)

**Palautteet ja tilastoinnit**

Kaikista tapahtumista kerätään palaute sekä nimilistat (pohjat liitteenä). Nimilistat lähetetään laskutuksen yhteydessä taloudenhoitajalle.   
Tilastoihin tulee valmiit lomakkeet, joilla ne voi helposti ilmoittaa. Palautteen keräämisestä ja yhteenvetojen kokoamisesta huolehtivat aluevastaavat ja he toimittavat ne  
Irmeli Pihalalle laskun mukana. Aluevastaavat voivat koota myös suullista palautetta**.   
Saaduilla palautteilla on suuri merkitys toiminnan jatkosuunnittelun kannalta.**

*Antoisia tapaamisia!*